બેશક, આખો પરિવાર એકસાથે મળીને જોઈ શકે એવી આ ‘હૉલિડે’માં એક કમ્પ્લીટ મસાલા થ્રિલર ફિલ્મમાં હોય એવા બધા જ રસ મોજૂદ છે. ફિલ્મ જોયા પછી આપણા ફૌજી ભાઈઓ દેશ માટે કેવી કુરબાની આપે છે એનું માન થઈ આવશે એ લટકામાં. વળી શરૂઆતના ટાઇટલ ક્રેડિટ્સથી લઈને છેક સુધી મુંબઈના મેટ્રો અને મોનોરેલ સહિતના લૅન્ડમાર્ક્સ આહ્લાદક ફીલિંગ આપે છે. જઈ આવો તમતમારે ઝાઝું વિચાર્યા વિના. ફિલ્મને વધુ એન્જૉય કરવાની એક ટિપ : આવું કંઈ થોડું હોય? એવું વિચારવાને બદલે ધારો કે આવું થયું હોય તો? એવું વિચારીને ફિલ્મ જોશો તો વધારે મજા આવશે. એન્જૉય યૉર હૉલિડે.